
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-00906/2013-04
31.01.2014. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 31.01.2014. године, донела је

О Д Л У К У

о акредитацији студијског програма
Утврђује се да АЛФА УНИВЕРЗИТЕТ са седиштем у  DOCVARIABLE ConvertString(Adresa,1,5) \* MERGEFORMAT Палмира Тољатија 3,  DOCVARIABLE ConvertString(Sediste,1,5) \* MERGEFORMAT БЕОГРАД, ПИБ:  DOCVARIABLE PIB \* MERGEFORMAT 100421838, Матични број: 06968805,  испуњава прописане стандарде за акредитацију студијског програма ОАС4 - РАЧУНАРСКЕ НАУКЕ у оквиру поља природно-математичких наука и то за 25 студената уписаних у прву годину, у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа АЛФА УНИВЕРЗИТЕТ са седиштем у  DOCVARIABLE ConvertString(Adresa,1,5) \* MERGEFORMAT Палмира Тољатија 3,  DOCVARIABLE ConvertString(Sediste,1,5) \* MERGEFORMAT БЕОГРАД, је дана 29.04.2013. године поднела захтев за акредитацију студијског програма ОАС4 - РАЧУНАРСКЕ НАУКЕ у оквиру поља природно-математичких наука под бројем 612-00-00906/2013-04. 

Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе АЛФА УНИВЕРЗИТЕТ и предлог одлуке, достављени су Комисији за акредитацију и проверу квалитета. 
Комисија је констатовала да АЛФА УНИВЕРЗИТЕТ за студијски програм                                ОАС4 - РАЧУНАРСКЕ НАУКЕ у оквиру поља природно-математичких наука не испуњава стандарде квалитета. С тим у вези Комисија је Установи упутила Акт упозорења с препорукама за унапређење студијског програма.
После достављања документација о отклањању уочених недостатака из Акта упозорења, Комисија за акредитацију и проверу квалитета је установила да је Установа за студијски програм ОАС4 - РАЧУНАРСКЕ НАУКЕ у оквиру образовно-научног поља природно-математичких наука отклонила поменуте недостатке из Акта упозорења, те да ИСПУЊАВА прописане стандарде у погледу квалитета студијског програма, са следећим образложењем. 
Основни квантитативни подаци о студијском програму су следећи:

1. Број наставника на студијском програму 19

(13 с пуним, 3 с непуним радним временом, 3 по уговору)

      Број сарадника 5 (сви с пуним радним временом) 

2. Трајање програма 4 године

3. Број ЕСПБ бодова 240

4. Број студената за упис у прву годину 25 
5. Укупно часова активне наставе недељно коју држе наставници 45.50

6. Укупно часова активне наставе недељно коју држе сарадници 44.50

7. Просечно оптерећење наставника 2.59 

8. Просечно оптерећење сарадника 7.40

9. Простор m2 3.374m2
10. Библиотечке јединице 114

У складу са примедбама Комисије за акредитацију и проверу квалитета замењен је погрешно наведен назив научног поља у којем се формира студијски програм. Према исправљеној документацији, програм ОАС Рачунарске науке припада пољу природно-математичких наука и области рачунарске науке. Стручни назив дипломирани информатичар који се стиче савладавањем студијског програма у складу је са листом коју је утврдио Национални савет за високо образовање. Студијски програм садржи све законом предвиђене елементе. Број ЕСПБ бодова након завршених студија је 240. Програм је одобрен од стране Сената Универзитета Алфа 15.04.2013.

У складу са препорукама из Акта упозорења, курикулум програма ОАС Рачунарске науке усклађен је са препорученим светским стандардима  ACM//IEEE Computing  Curricula  2001 for Computer Science and  Engineering, Computer Science Curriculum 2008, као и са најновијим стандардима Computer Science Curricula 2013. Разлог оснивања Факултета за математику и рачунарство наука без својства правног лица на Универзитету Алфа, на коме већ постоји Факултет информационих технологија без својства правног лица, проистекао је из жеље да се прошире знања студената из области рачунарства, јер је Информатика (engl.Information Technology – IT) наука која се бави структуирањем, обрадом и преносом информација, а Рачунарство (engl. Computer Science – CS) је наука која се  бави рачунарским хардвером, софтвером, као и теоријом рачунања и његовом применом. У складу са  Актом упозорења  на новом факултету ангажовани су нови наставници из области рачунарских наука и природно-математичког поља. 
У одговору на Акт упозорења Установа је детаљно образложила сврху и циљеве студијског програма. 
Сврха студијског програма ОАС4 - Рачунарске науке  састоји се у следећем: опште образовање дипломираних информатичара, способних за практичан рад на рачунарима у привреди у свим фазама и улогама током развоја софтвера, са разумевањем односа развоја софтвера са другим аспектима пословања и теоријском основом; образовање дипломираних информатичара за учествовање на развоју и примени софтверских система, као и за рад у примени информационих технологија и рачунарских наука у образовању, безбедности, здравству и другим областима људског рада; припрема за даље студије у области информационих технологија и рачунарских наука;  образовање дипломираних информатичара за стицање савремених знања која се захтевају у информатичкој индустрији, за решавање практичних проблема уз коришћење напредних информатичких техника; припрема студента за рад у настави из области информатике и рачунарства у основним и средњим школама; припрема за даље студије и стицање предзнања потребних за научно-истраживачки рад и даље усавршавање у том смеру на универзитетима и у научним институтима.
Циљеви студијског програма ОАС4 - Рачунарске науке су следећи: упознавање са основним информатичким принципима, методама и техникама  потребним за решавање проблема помоћу рачунара, као и за примену рачунара у различитим областима људског деловања; усвајање базичних метода и техника програмирања и програмских језика, овладавање основним програмским парадигмама (структурираном, објектно-оријентисаном, функционалном и логичком програмирању), алгоритмима, оперативним системима, базама података и информационим системима; упознавање са основним математичким дисциплинама неопходним за анализу, разумевање, решавање проблема, као и за успешну примену рачунарских принципа и техника; надградња основних знања напреднијим принципима и техникама у области рачунарских наука, односно информационих технологија; припрема за успешну примену рачунарских техника у пракси; припрема за даљу надградњу знања, као теоријска и практична подлога за усвајање сложенијих садржаја из области информатике и рачунарских наука – тј. за даље студирање на мастер студијама; развој високог степена апстрактног, аналитичког и синтетичког, логичког мишљења и разумевање различитих ступњева апстракције у домену рачунарских наука; развијање иницијативе и способности за самостално решавање проблема помоћу рачунара правилном употребом усвојених информатичких принципа и техника; усвајање напредних знања у области рачунарских наука, укључујући области софтверског инжењерства, информационих система, програмских језика, вештачке интелигенције, методике,  и теоријских основа рачунарства; образовање свестраних стручњака у области рачунарских наука, који ће бити у стању да учествују у раду софтверских тимова. 
Студијски програм обезбеђује стицање компетенција за препознатљиве и јасне професије и занимања. У скаду са препорукама из Акта упозорења јасно су наведене опште и предметно специфичне способности студенти стичу савладавањем програма.У додатку дипломе и даље стоји да студијски програм припада математичким наукама и рачунарству, што треба исправити. 
Курикулум студијског програма унапређен је у складу са препорукама из Акта упозорења. Структура курикулума обухвата распоред предмета по семестрима.  За сваки предмет наведен је семестар, фонд часова и број и начин стицања ЕСПБ бодова, као и предуслови за похађање предмета уколико постоје.  За сваки предмет је наведена одговарајућа литература и описани су циљеви, очекивани исходи и начини извођења наставе. Предвиђена је обавезна израда завршног рада и приложена одговарајућа спецификација.
На основу анализе курикулума може се констатовати да је активна настава заступљена на одговарајући начин.  Обавезни предмети носе 184 ЕСПБ (78%), стручна пракса 3 ЕСПБ и завршни рад 7 ЕСПБ, док са листе изборних предмета студенти бирају предмете у укупном износу од 46 ЕСПБ (22%).  Листа изборних предмета састоји се од 12 предмета са укупно 92 ЕСПБ, распоређених у шест блокова по два предмета. Студент бира један предмет из блока предвиђеног за одговарајући семестар. Критеријуми који морају бити задовољени приликом избора предмета су: (1) Збир ЕСПБ за сваку годину је 60, што за четири године 240; (2) Број часова наставе је 22 недељно или 330 за сваки семестар, са изузетком четвртог и осмог семестра где тај број износи 23 недељно, односно,  345 за четврти семестар, а 18 недељно, односно, 270 за осми семестар. Број часова предавања и вежби је по 11 недељно за сваки семестар са изузетком четвртог семестра са 12 часова предавања, авежби 11 и  осмог семестра где тај број износи по 9. Такође се може уочити да су различите групе предмета заступљене у складу са стандардима: академско општеобразовни 15,49%; теоријско методолошки 16,90%; научно стручни 38,38%; стручно апликативни 29,23%.
У складу са препорукама из Акта упозорења, студијски програм је значајно унапређен, и то како увођењем нових предмета у складу са светским стандардима СС2001 и каснијим ACM/IEEE Computer Science Curriculum 2008 и 2013 из области рачунарства, тако и ангажовањем нових наставника компетентних за извођење наставе. Усклађеност студијског програма ОАС4 - Рачунарске науке са студијским програмима других универзитета Америке и Европе  доказује се следећим  табелама у којима су наведени предмети из језгра струке: 

1.  Computer Science  – University of Toronto, Canadа
http://cdf.toronto.edu/cs_courses 
	Computer Science  - University of Toronto
	Рачунарске науке - Алфа Универзитет

	Introduction to Computer Science
	Увод у рачунарске науке

	Computer Organization
	Организација рачунара

	Algorithm Design, Analysis & Complexity
	Алгоритми и структура података 1

	Computer Networking Systems
	Рачунарске мреже

	Operating Systems
	Оперативни системи

	Introduction to Databases
	Базе података 1

	Principles of Programming Languages
	Принципи програмских језика

	Introduction to Artificial Intelligence
	Вештачка интелегенција

	Computer Graphics
	Компјутерска графика

	Programming on the Web
	Програмирање на Web-у

	Introduction to Computer Programming
	Програмирање 1

	Algorithm Design, Analysis & Complexity
	Алгоритми и структура података 1

	Numerical Algebra and Optimization
	Увод у нумеричку математику
Линеарна алгебра1


2.  Department of Computer Science, University of Oxford, Велика Британија
http://www.cs.ox.ac.uk
	Department of Computer Science, University of Oxford

	Рачунарске науке – Алфа Универзитет

	Linear Algebra

	Линеарна алгебра 1

	Discrete Mathematics 
	Дискретна математика 1

	Object-Oriented Programming
	Објектно-оријентисано програмирање

	Advanced Data Structures & Algorithms
	Алгоритми и структура података 1

	Computer Architecture
	Архитектура рачунарских система

	Computer Graphics
	Компјутерска графика

	Computer Networks
	Рачунарске мреже

	Databases
	Базе података

	Advanced Data Structures & Algorithms
	Алгоритми и структура података 1

	Principles of Programming Languages
	Принципи програмских језика

	Intelligent Systems
	Вештачка интелегенција

	Advanced Data Structures & Algorithms
	Алгоритми и структура података 2

	Digital Systems
	Мултимедијални системи

	Computer Security
	Безбедност рачунарских система

	Functional Programming                   
	Програмирање 1 и 2


3.  The University Of  Sheffield Department of Computer Science, Велика Британија                                                                                                     
http://www.dcs.shef.ac.uk       

	The University Of  Sheffield

Department of Computer Science

	Рачунарске науке – Алфа Универзитет

	Foundations of Computer Science 
	Увод у рачунарске науке

	Java Programming
	Програмирање 2

	Web and Internet Technology
	Програмирање на Web-у

	Devices and Networks
	Рачунарске мреже

	Advanced Programming Topics
	Програмирање 1,2

	Data Driven Computing
	Базе података

	Computer Graphics
	Компјутерска графика

	Adaptive Intelligence
	Вештачка интелегенција 1

	Computer Security and Forensics
	Безбедност рачунарских система

	Intelligent Web
	Вештачка интелегенција 2

	Project  Management  for Engineers
	Софтверско управљање пројектима


4.  Cambridge University - Computer Science, Велика Британија
http://www.cl.cam.ac.uk/admissions/undergraduate/year1/
	Cambridge University
Computer Science

	Алфа Универзитет
Рачунарске науке


	Discrete Mathematics
	Дискретна математика 1

Дискретна математика 2

	Programming in Java
	Програмирање на Web-у

	Object-Oriented Programming
	Објектно-оријентисано програмирање

	Algorithms
	Алгоритми и структура података 1

	Comparative Architectures
	Архитектура рачунарских система

	Advanced Graphics
	Компјутерска графика

	Computer Networking
	Рачунарске мреже

	Databases
	Базе података

	Algorithms II
	Алгоритми и структура података 2

	Semantics of Programming Languages
	Принципи програмских језика

	Artificial Intelligence I
	Вештачка интелегенција 1

	Artificial Intelligence II
	Вештачка интелегенција 2

	Operating Systems
	Оперативни системи

	Numerical Methods
	Увод у нумеричку математику

	Computer Graphics and Image Processing
	Компјутерска графика

	Security I

Security II
	Безбедност рачунарских система

	Software and Interface Design
	Пројектовање корисничког интерфејса

	Computer Design
	Организација рачунара

	Mathematical Methods for Computer Science
	Рачунарско моделирање система

	Concepts in Programming Languages
	Програмски језици и парадигме

	Computer Systems Modelling
	Рачунарско моделирање система

	Digital Signal Processing
	Процесирање сигнала

	Information Theory and Coding
	Теорија информација и кодовање

	Computer Vision
	Компјутерска визија

	E-Commerce
	Интернет маркетинг

	Mobile and Sensor Systems
	Мобилно рачунарство

	Programming in C and C++
	Програмирање 1 

Програмирање 2


Упис кандидата се врши на основу Конкурса који расписује Алфа Универзитет, а спроводи Факултет за математику и рачунарске науке. Да би кандитат конкурисао за упис на прву годину програма ОАС4 - Рачунарске науке треба да има завршено средњошколско образовање у четворогодишњем трајању и да положи пријемни испит из математике/информатике. Редослед кандидата за упис утврђује се на основу општег успеха постигнутог у средњем образовању (максимално 40 бодова) и резултата на пријемном испиту (максимално 60 бодова). На основу услова конкурса Факултет сачињава ранг листу пријављених кандидата. Право уписа на основне студије стиче кандидат који је на ранг листи рангиран у оквиру броја 25 - броја места предвиђених за упис. 
Пријемни испит састоји се из решавања задатака (тест) којима се оцењује неопходно знање кандидата потребно за праћење садржаја студијског програма и процењује склоност кандидата ка рачунарским и математичким истраживањима. Скреће се пажња Установи да у опису овог стандарда погрешно стоји 30 уместо 25 студената.
Студенти полагањем испита стичу одређен број ЕСПБ бодова за сваки предмет. ЕСПБ бодови се стичу за сваки предмет у складу са оптерећем студената и према јединственој методологији. За сваки предмет је одређено како се стичу бодови и задовољен је услов о минималном  и максималном броју бодова за предиспитне обавезе. Рад студената се прати преко разних предиспитних обавеза. При том су те обавезе различите за различите предмете, што је добро јер је природа предмета различита. Сваки предмет има јасан и објављен начин стицања поена у складу са активностима студената.
Број наставника ангажованих на студијском програму износи 19, од којих је 13 наставника ангажовано с пуним а 3 с непуним радним, док су 3 наставника ангажована по уговору. Број ангажованих сарадника је 5, сви с пуним радним временом. Просечно оптерећење наставника на овом студијском програму  износи 2.59 часова недељно, а сарадника 7.40 часова недељно. Наставници ангажовани с пуним радним временом држе 83.25% наставе.

 У складу са препорукама из Акта упозорења,  књига наставника је попуњена коректним  библиографским подацима. Најважније унапређење везано за овај стандард односи се на компетенције наставника.  На програму су ангажовани нови компетентни наставници Горан Килибарда (дискретна математика), Биљана Стаматовић (рачунарство), Дејан Ђукић (рачунарство), Стеван Шћепановић, (рачунарство). Референце наставника Небојше Денића, Ђорђевић Гордане, Ненада Парчине и Вере Петровић су допуњене према препорукама из Акта упозорења. Наставници Петковић Дојчин, Вујаковић Јелена, Иван Милојевић, Драгана Ћамиловић  и Трајко Петровић изостављени су из реализације студијског програма. За наставнике Ђорша Дугошију и Бошка Јовановића приложене су сагласности високошколских установа на којима су ангажовани с пуним радним временом. Установи се скреће пажња да је потребно да се у радне књижице наставника Вучетић Бранке, Милошевић Зорана, Секуловић Николе и Денић Небојше унесе податак о докторату. У складу са препорукама из Акта упозорења, асистентски кадар је значајно подмлађен.
   У Акту упозорења констатовано је да простор од 3376 м2 недовољан за укупно 1920 студената који студирају на Установи. У одговору на Акт установа је објаснила да 480 студената од наведеног броја студира на даљину, тако да простор установе користи 1440 студената. Овај број је даље смањен за 30 студената јер је у одговору на Акт упозорења број студената на програму ОАС Рачунарске науке смањен са 30 на 25 (односно са 120 на 100 за 4 године студија), а на програму МАС Рачунарске науке са 25 на 15. Према томе укупан број студената на Установи износи 1410, а за тај број простор од 3376м2 испуњава услове стандарда.
У складу са сугестијом из Акта упозорења, библиотечки фонд од 100 јединица релевантних за студијски програм употпуњен са 14 нових књига.

Актима Установе предвиђено је формирање извештаја о резултатима самовредновања студијског програма. На нивоу Универзитета обезбеђена су два документа о политици квалитета. Статутом АЛФА УНИВЕРЗИТЕТА предвиђено је постојање Комисије за контролу квалитета. На основу приложених докумената, обезбеђена је активна и квалитетна улога студената у контроли квалитета кроз њихово учешће у Комисији за контролу квалитета
Имајући у виду да је  високошколска установа испунила стандарде за акредитацију студијског програма прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

РЕПУБЛИКА СРБИЈА

КОМИСИЈА ЗА АКРЕДИТАЦИЈУ И 

ПРОВЕРУ КВАЛИТЕТА

У В Е Р Е Њ Е
О АКРЕДИТАЦИЈИ студијског програма
АЛФА УНИВЕРЗИТЕТ са седиштем у  DOCVARIABLE ConvertString(Adresa,1,5) \* MERGEFORMAT Палмира Тољатија 3,  DOCVARIABLE ConvertString(Sediste,1,5) \* MERGEFORMAT БЕОГРАД, ПИБ:  DOCVARIABLE PIB \* MERGEFORMAT 100421838, Матични број: 06968805, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08), за акредитацију студијског програма ОАС4 - РАЧУНАРСКЕ НАУКЕ у оквиру поља природно-математичких наука и то за 25 студената уписаних у прву годину, у седишту. 
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

